TTCL จับมือ “แบล็ควูดฯ” ผุดโรงงานต้นแบบพัฒนาคุณภาพ เชื้อเพลิงชีวมวลอัดเม็ด
TTCL จับมือ “แบล็ควูด เทคโนโลยี” ผุดโรงงานต้นแบบพัฒนาคุณภาพ เชื้อเพลิงชีวมวลอัดเม็ด ด้วยนวัตกรรมเทคโนโลยีสุดล้ำ “แฟลชทอร์” ครั้งแรกในไทย
TTCL จับมือ “แบล็ควูด เทคโนโลยี” ผุดโรงงานต้นแบบพัฒนาคุณภาพ เชื้อเพลิงชีวมวลอัดเม็ด ด้วยนวัตกรรมเทคโนโลยีสุดล้ำ “แฟลชทอร์” ครั้งแรกในไทย
4 ส.ค. 2565

นายนิชิดะ คาซูยะ เอกอัครราชทูตญี่ปุ่นประจำประเทศไทย ให้เกียรติเป็นประธานในพิธีเปิดโรงงานต้นแบบพัฒนาโครงการการปรับปรุงคุณภาพเชื้อเพลิงชีวมวลอัดเม็ด ด้วยนวัตกรรมเทคโนโลยีสุดล้ำ “แฟลชทอร์ (FlashTor®)” เป็นครั้งแรกในไทย โดยมีนายฮิโรโนบุ อิริยา ประธานเจ้าหน้าที่บริหารและกรรมการผู้จัดการใหญ่ บริษัท ทีทีซีแอล จำกัด (มหาชน) หรือ TTCL พร้อมด้วยนายมาร์เทน แฮร์รีเบิร์จ ประธานเจ้าหน้าที่บริหาร แบล็ควูด เทคโนโลยี ร่วมให้การต้อนรับ
โดยภายในงานได้รับเกียรติจากตัวแทนของกระทรวงพลังงาน และกระทรวงทรัพยากรและสิ่งแวดล้อม รวมทั้งผู้แทนจากองค์กรพันธมิตรและกลุ่มลูกค้าให้เกียรติร่วมงานอย่างคับคั่ง โดยโรงงานต้นแบบแห่งนี้ถูกพัฒนาขึ้นเพื่อผลิตและปรับปรุงคุณภาพเชื้อเพลิงชีวมวลอัดเม็ดอีกขั้นในไทย ด้วยกระบวนการทอร์รีแฟกชัน (Torrefaction) ลิขสิทธิ์เฉพาะของ แบล็ควูด เทคโนโลยี ที่ชื่อว่า “แฟลชทอร์ (FlashTor®)”
ทั้งนี้นับเป็นอีกหนึ่งความพยายามในการพัฒนาคุณภาพเชื้อเพลิงชีวมวลอัดเม็ดในไทย เพื่อส่งเสริมการใช้พลังงานสะอาดจากวัสดุเหลือใช้ทางการเกษตร ช่วยลดการใช้ถ่านหินเพื่อใช้ผลิตกระแสไฟฟ้า และเชื้อเพลิงฟอสซิล พร้อมเสริมศักยภาพการแข่งขันแก่ภาคธุรกิจด้วยกระบวนการผลิตที่เป็นมิตรต่อสิ่งแวดล้อม เพื่อให้ได้มาซึ่งผลิตภัณฑ์คาร์บอนต่ำ